Yayin da aka fara muhawa kan dumamar duniya a babban taron na kasa da kasa kan sauyin yanayin da ke gudana a birnin Bonn na Jamus, Firaministan Fiji da ke jagorantar taron karon na 23 ya tunasar da mahalarta taron da suka fito daga kasashe fiye da 190, da su yi la'akari da bala'in da sauyin yanayin yake haifarwa domin cimma matsaya ta daukar matakan bai daya don magance matsalar.
